George Carlin

Džordžas Denisas Patrikas Karlinas (, 1937 m. gegužės 12 d. – 2008 m. birželio 22 d.) – amerikiečių komikas, aktorius, visuomenės kritikas ir rašytojas.

Kūryba 
Laikomas svarbiu ir įtakingu stand-up komiku, vadinamas „kontrkultūros komikų dekanu“. Garsėjo savo juoduoju humoru ir satyra apie politiką, anglų kalbą, psichologiją, religiją ir tabuizuotas temas.

1977 m. HBO nufilmuotas pirmas iš keturiolikos Karlino spešlų. Nuo aštuntojo dešimtmečio pabaigos pasirodymuose daugiausia dėmesio skirta Amerikos visuomenės sociokultūrinei kritikai. Dažnai komentuodavo Amerikos politines problemas ir satyrizuodavo Amerikos kultūrą. Paskutinis spešlas „It’s Bad for Ya“ nufilmuotas likus mažiau nei 4 mėn. iki mirties nuo širdies nepakankamumo.

Įvertinimas 
 2004 m. užėmė antrąją vietą „Comedy Central“ sudarytame 10 geriausių Amerikos komikų sąraše.
 2008 m. po mirties skirta Marko Tveno Amerikos humoro premija.
 2017 m. žurnalas „Rolling Stone“ 50 geriausių visų laikų stand-up komikų sąraše jam skyrė antrąją vietą (po Richard Pryor).

Išnašos 

JAV komikai